Štátny inštitút odborného vzdelávania, Bellova 54/A, 837 63 Bratislava
Národný projekt: Rozvoj stredného odborného vzdelávania

Prioritná os 1: Reforma systému vzdelávania a odbornej prípravy
Opatrenie 1.1: Premena tradičnej školy na modernú
Moderné vzdelávanie pre vedomostnú spoločnosť / Projekt je spolufinancovaný zo zdrojov EÚ
Kód ITMS projektu: 26110130548, Cieľ: Konvergencia

Program kontinuálneho vzdelávania
Nové trendy v drevostavbách

								Ing. Ivan Stankovský, CSc.
									Riaditeľ
								Štátny inštitút odborného vzdelávania  								Bellova 54/A, 837 63 Bratislava

Názov vzdelávacieho programu:
Nové trendy v drevostavbách
Zdôvodnenie vzdelávacieho programu:
Program bol navrhnutý z dôvodov požiadaviek modernej výučby stavebníctva s akcentom na rýchly progres v oblasti drevených stavieb v rámci globálnych tendencií. Štruktúra programu zodpovedá dôvodom flexibilného vysvetlenia a rôznorodého využívania jednotlivých častí programu, ktoré vyžadujú špecifický prístup.
Vzhľadom na potrebu neustáleho skvalitňovania vyučovacieho procesu je nutnosťou každého pedagóga na sebe pracovať a kontinuálne sa oboznamovať s modernými prístupmi, ktoré sú určované práve svetovými trendmi. Vysokoškolské a odborné pracoviská zaznamenávajú dopyt aj zo strany učiteľov SOŠ. Dlhšiu dobu sa stretávajú s otázkou možnosti absolvovania odborných konzultácii, či externých prednášok na konkrétne témy z oblasti drevených stavieb.
Program „Nové trendy v drevostavbách“ stavia na odlišnosti od zvyčajných postupov aplikovaných v prístupe ku dreveným stavbám práve moderným spôsobom aplikovania najaktuálnejších poznatkov a vedomostí v oblasti drevených stavieb. Poznatky a vedomosti sú prezentované v kompaktnej odbornej forme v širších súvislostiach a budú  prezentované vysokokvalifikovanými profesionálmi v rámci problematiky.
Zmysel a využitie výstupných poznatkov po absolvovaní programu je možné aplikovať
 do vyučovacieho procesu a implementovať do trvalo udržateľnej úrovne využitia pri praktickom vyučovaní a pri stredoškolskej odbornej činnosti. Práca s návrhmi drevených stavieb a konštrukcií, či už v grafickej podobe, alebo s reálnymi modelmi a implementovanie moderných poznatkov a najnovších tendencií, poskytuje široký priestor pre rozvoj tvorivosti, kreativity a cieľavedomosti. 
Vzhľadom na smerovanie programu absolventi vedia rozlíšiť kvalitné zdroje korektných informácii a  pri dohľadaní rozpoznať relevantné poznatky. Absolventi programu môžu pokračovať vo vzdelávaní absolvovaním odborných seminárov, ktoré však už poskytujú v menšej miere kompletný a kompaktný pohľad na moderné trendy v oblasti drevených stavieb.
Druh kontinuálneho vzdelávania:
aktualizačné vzdelávanie
Forma kontinuálneho vzdelávania:
Kombinovaná 55 hodín, z toho 40 hodín prezenčnou a 15 hodín dištančnou formou
Hlavný cieľ:
Vzdelávací program ponúka učiteľom a majstrom odbornej výchovy SOŠ s drevárskym a stavbárskym zameraním získanie najnovších poznatkov o trendoch v projektovaní a realizácii drevostavieb, inováciách v konštrukcii drevostavieb, vo využívaní nových materiálov, technológií  a alternatívnych riešení. Ponúka aktuálne poznatky o súčasných trendoch využitia strategickej domácej obnoviteľnej suroviny dreva v stavebníctve.
Cieľom je doplnenie najnovších informácií, rozšírenie poznatkov a zapracovanie nových trendov do vyučovania z pohľadu trvalej udržateľnosti energetických, environ-mentálnych, ekonomických dopadov a súčasnej architektúry Program sa bude realizovať tak, aby umožnil využívať vzdelávanie formou skupinovej práce účastníkov za koordinácie a metodického vedenia lektora, s využitím prepojenia s grafickými počítačovými systémami a samostatnej aktivity využitím e-learningu v dištančnej forme.
Špecifické ciele:
•	aktualizovať poznatky z problematiky nízkoenergetických a alternatívnych stavieb a drevostavieb z pohľadu prechodu k výstavbe budov s takmer nulovou spotrebou energie,
•	prehĺbiť znalosti z používania nových alternatívnych materiálov a technológií,
•	doplniť a rozšíriť pôsobnosť v oblasti dimenzovania progresívnych drevených konštrukcii,
•	skvalitniť fyzikálne prepočty a počítačové simulácie s aplikovaním špecifického prístupu ku dreveným stavbám, 
•	posilniť kompetencie pre získanie konkrétnych výstupov práce študentov vo vyučovacom procese.
Obsah vzdelávacieho programu:
Téma	Forma	Rozsah	
Základy staviteľstva pre oblasť drevených stavieb	prezenčná	6 h	
•	Hlavné nosné systémy a prvky stavebných konštrukcii pozemných stavieb
•	Drevené schodiská, rampy
•	Spodná stavba pre drevené stavby			
Konštrukčné systémy drevostavieb	prezenčná	10	
•	Funkčné požiadavky na drevené konštrukcie
•	Typológia drevených konštrukcií 
•	Drevené stropy 
•	Okenné a dverné drevené konštrukcie			
Dištančná úloha, výstup:  Didaktická pomôcka - vybrať ukážku drevenej stavby ako konštrukčného celku (odporúčané zdroje - odborné databázy a odborné publikácie) a vypracovať návrh na jej využitie ako učebnej pomôcky použiteľnej na vyučovacej hodine 	dištančná	5 h	
Drevené strešné a tesárske konštrukcie	prezenčná	6 h	
•	Typológia a terminológia konštrukcií zastrešenia
•	Nosné sústavy strešných konštrukcií a sústavy drevených krovov
•	Doplnkové konštrukcie zastrešenia 
•	Ploché strechy			
Dištančná úloha, výstup:  Didaktická pomôcka – priesvitka, obrázok vytvárané pri výučbe s naznačením postupu pri konštruovaní tesárskeho spoja drevenej strešnej konštrukcie s technickým popisom	dištančná	3 h	
Energetická hospodárnosť v drevostavbách	prezenčná	12 h	
•	Konštrukčný návrh fragmentov obalového plášťa na báze dreva
•	Optimalizácia bilancie tepelných strát a ziskov 
•	Vetranie a rekuperácia
•	Spotreba energie 
•	Obnoviteľné zdroje energie 
•	Prípadové štúdie s prezentáciou nízkoenergetických budov s obnoviteľnými zdrojmi energie 			
Dištančná úloha, výstup: Didaktická pomôcka - prezentácia fyzikálneho modelu domu na báze dreva s takmer nulovou spotrebou energie (3D-model s názorne zobrazeným konštrukčným systémom,  grafickým znázornením tokov energie, potenciálom obnoviteľných zdrojov a prínosov pre životné prostredie)	dištančná	5 h	
Navrhovanie a dimenzovanie drevených konštrukcii	prezenčná	6 h	
•	Zaťaženia stavebných konštrukcií 
•	Konštrukčné materiály 
•	Medzný stav únosnosti 
•	Medzný stav použiteľnosti 
•	Spoje			
Dištančná úloha, výstup: Didaktická technická pomôcka – jednouchá prezentácia, ktorá uľahčí pochopenie prepočtov pre medzný stav únosnosti a použiteľnosť v doporučenom formáte technickej schémy s odborným popisom	dištančná	2 h	
Spolu	prezenčná
dištančná	40 h
15 h	
Profil absolventa:
Absolvent vzdelávacieho programu vie prezentovať a aplikovať nové trendy vo využívaní drevostavieb a ich predností. Cieľom je získanie kompetencie na výber a prezentovanie vhodných príkladov pre inovácie drevostavieb. Dokáže zhotoviť konkrétnu ukážku konštrukcie či konštrukčného riešenia zdokumentovanú v grafickom programe. Praktické využitie poslúži pri vytváraní netypických učebných pomôcok, pri ročníkových prácach študentov, SOČ a v praktickej časti maturitných skúšok a prináša celkové skvalitnenie vyučovacieho procesu.
Absolvent programu disponuje vedomosťami z oblasti konštruovania a navrhovania drevostavieb a pozná praktické zručnosti v oblasti navrhovania drevostavieb optimálneho konštrukčného systému, ovláda teoretické poznatky, funkčné požiadavky a zásadami konštruovania drevených stavieb. Ovláda teoreticko-experimentálne zdôvodnenia konštrukčnej tvorby drevených stavebných konštrukcií so širšími environmentálnymi a energetickými súvislosťami. 
Absolvent programu ovláda poznatky z oblasti teoreticky-experimentálne zdôvodnenej konštrukčnej tvorby a navrhovania budov z dreva z pohľadu energetickej efektívnosti, užívateľského komfortu, zabezpečenia životnosti, kvality zhotovenia a statickej bezpečnosti budovy.
Rozsah vzdelávacieho programu:
55 vyučovacích hodín – z toho prezenčná s teoretickými prednáškami a praktickými cvičeniami 40 vyučovacích hodín a 15 hodín dištančnou formou
Bližšie určená kategória, podkategória pedagogických zamestnancov alebo odborných zamestnancov; kariérový stupeň, kariérová pozícia:
Kategória: učiteľ, majster odbornej výchovy
Podkategória:	
učiteľ pre nižšie stredné odborné vzdelávanie , stredné odborné vzdelávanie
a úplné stredné odborné vzdelávanie 
Kariérový stupeň:
Samostatný pedagogický zamestnanec, pedagogický zamestnanec s prvou
atestáciou, pedagogický zamestnanec s druhou atestáciou 
Kariérová pozícia: nešpecifikovaná
Vyučovací predmet:
	Predmety zamerané na využitie dreva ako konštrukčného a stavebného materiálu, predmety zamerané stavebné konštrukcie.
Podmienky pre zaradenie uchádzačov:
	Na kontinuálne vzdelávanie podľa § 35 ods. 4 písm. b) až e) zákona č.317/2009 z. z. možno prijať pedagogického zamestnanca alebo odborného zamestnanca až po absolvovaní šiestich mesiacov pedagogickej činnosti alebo odbornej činnosti. Na kontinuálne vzdelávanie bude zaradený pedagogický zamestnanec  v uvedenej kategórii a  podkategórii, ktorý spĺňa kvalifikačný predpoklad vzdelania na vyučovanie odborných elektrotechnických alebo strojárskych predmetov v súlade s vyhláškou MŠ SR č. 437/2009 Z. z. 
-	Riaditeľ školy alebo školského zariadenia na prihláške podľa odseku 1 potvrdzuje zaradenie pedagogického zamestnanca alebo odborného zamestnanca do kariérového stupňa, kariérovej pozície, kategórie alebo podkategórie. Riaditeľovi školy alebo školského zariadenia potvrdzuje prihlášku zriaďovateľ 
-	Ak pedagogický zamestnanec a odborný zamestnanec nie je v pracovnom pomere alebo riaditeľ školy alebo školského zariadenia nepotvrdí zaradenie pedagogického zamestnanca a odborného zamestnanca do príslušnej kategórie a podkategórie, oprávnenie na zaradenie pedagogického zamestnanca a odborného zamestnanca na kontinuálne vzdelávanie posúdi poskytovateľ na základe príslušných dokumentov, ktoré pedagogický zamestnanec a odborný zamestnanec predloží poskytovateľovi 
Spôsob ukončovania a požiadavky na ukončovanie:
-	účasť aspoň 80% na vzdelávacom programe,
-	vypracovanie úloh v rámci dištančnej formy,
-	prezentácia pred účastníkmi a lektorom, odborná rozprava. 
Témy prezentácie: 
 prezentácia vypracovaného zadania a odporúčaní pre praktické využitie na vyučovaní.
Garant a personálne zabezpečenie:
Garant spĺňa kvalifikačný predpoklad v zmysle § 43 ods. 5 zákona č. 317/2009 Z. z. v znení neskorších predpisov – prof. Ing. Jozef Štefko, CSc. Vedúci Katedry drevených stavieb, Drevárskej fakulty TU vo Zvolene.
Lektori vzdelávacieho programu:
Lektori v centrách odborného vzdelávania so zodpovedajúcim zameraním, lektori v centrách ďalšieho vzdelávania univerzít a vysokých škôl s praxou v príslušnom odbore, vysokoškolskí učitelia s praxou v príslušnom odbore a externí spolupracovníci – zamestnanci firiem s minimálne trojročnou praxou v odbore a lektorskou praxou.
Finančné, materiálne zabezpečenie:
Všetky náklady účastníka vzdelávania hradí vysielajúca organizácia, resp. účastník sám.
Materiálne, technické a informačné zabezpečenie:
prednášková miestnosť s kapacitou aspoň 20 miest (dataprojektor, interaktívna tabuľa a audiovizuálna technika), počítačová učebňa (20 PC pripojených na vysokorýchlostný internet s adekvátnym softvérovým zabezpečením – CAD programy, Dietrich software, UIS – e-learning s aplikáciou self-e-learnig, elektronická testovacia databáza UIS.
Návrh počtu kreditov:
13 kreditov
	11 kreditov za absolvovanie aktualizačného vzdelávania
	2 kredity za absolvovanie záverečnej prezentácie pred lektorom a účastníkmi vzdelávania